b'\n_START_ARTICLE_\nWarszawapagten\n_START_PARAGRAPH_\nWarszawapagten, officielt Traktaten for Venskab, Samarbejde og gensidig hj\xc3\xa6lp, var officielt en milit\xc3\xa6ralliance med en r\xc3\xa6kke \xc3\xb8steurop\xc3\xa6iske lande som medlemmer, der havde det form\xc3\xa5l at "opretholde et t\xc3\xa6ttere milit\xc3\xa6rt samarbejde". Reelt var alliancen en cementering og formalisering af den sovjetiske magt over det kommunistiske \xc3\x98st- og Centraleuropa, idet Sovjet fuldst\xc3\xa6ndigt dominerede Warszawapagten. Organisationen blev stiftet den 14. maj 1955 som reaktion p\xc3\xa5 Vesttysklands indtr\xc3\xa6den i NATO og blev officielt opl\xc3\xb8st ved et m\xc3\xb8de i Prag den 1. juli 1991.'